Source: https://poradna.hnonline.sk/otazka/vyplaca-zamestnavatel-stravne-listky-spatne
Timestamp: 2020-02-23 20:51:36+00:00
Document Index: 16736058

Matched Legal Cases: ['§ 152', '§ 152', '§ 152', '§ 152', '§ 1', '§ 152']

Vypláca zamestnávateľ stravné lístky spätne? | HNporadňa
Domov » Zákonník Práce » Vypláca zamestnávateľ stravné lístky spätne?
Vypláca zamestnávateľ stravné lístky spätne?
Rada by som vedela, či je zo strany zamestnávateľa správne, keď vypláca stravné lístky spätne, napríklad v máji 2010 za apríl 2010; zrážka zo mzdy za príslušný počet odpracovaných dní v apríli 2010 sa ralizuje v máji 2010). Osobne sa mi to zda nesprávne, avšak rada by som poznala aj Váš názor. Ďakujem.
Milada Z sa opýtal/a 14.7. 2010 o 05:32 v kategórii Zákonník Práce
SBD Komárno, Ing. Ledvinský EN pred 9 rokmi 7 mesiacmi
stravné lístky sa spravidla vyplácajú za odpracované dni v mesiaci, ( kolektívna zmluva môže upraviť aj ináč. ). V priebehu mesiaca si môžu zamestnanec zobrať dovolenku, môže ochorieť, služobná cesta a pod. Preto sa presný počet pre stravné lístky vie až po "uzávierke" docházky za predchádzajúci mesiac. Môj názor je, že Váš zamestnávateľ postupuje správne.
vinco pred 9 rokmi 7 mesiacmi
mylite sa.
zamestnavatel je povinny poskytnut stravu kazdy den, kedy je zamestnanec na pracovisku, stravne listky poskytuje len vtedy, ak nezabezpecuje stravu ... z toho vyplyva, ze zamestnavatel je povinny dat zamestnancovi stravne listky na dany mesiat NA ZACIATKU DANEHO MESIACA, nie po jeho skonceni ... vase tvrdenie je rovnake ako keby ste napisali, ze zamestnanec ma byt cely mesiac v praci hladny a zamestnavatel mu ma vydat stravu po skonceni mesiaca spatne za dni ktore v predchadzajucom mesiaci odrobil ...
normalne to funguje podla zakona tak ze zamestnavatel vyda zamestnancovi na zaciatku mesiaca stravne listky za vsetky dni v mesiaci a nasledujuci mesiac mu z odpocita listky za dni na ktore nemal narok ... v posledny mesiac pracovneho pomeru, kedy zamestnavatel uz nema z coho odpocitat listky (napr. za cerpanu dovolenku alebo SC), hodnotu neopravnenych listkov strhne z vyplaty, alebo jednoducho zamestnanec prislusny pocet listkov vrati
Mgr. Zora Puškáčová pred 9 rokmi 6 mesiacmi
Súhlasím s Vami, tak by sa to malo robiť. Zamestnanec by mal dostať dopredu zodpovedajúci počet gastrolístkov pre daný mesiac. Ak v danom mesiaci zamestnanec čerpá dovolenku, má napr. celodennú neprítomnosť z dôvodu návštevy lekára atď., v ďalšom mesiaci dostane o to menej. Zvykne sa používať aj taká možnosť, že ak zamestnanec už dopredu vie, že bude čerpať dovolenku (napr. má kúpený zájazd na 2 týždne), o to menej stravných lístkov začiatkom mesiaca prevezme.
kajo pred 9 rokmi 7 mesiacmi
Zamestnáva ma spoločnosť brigády.sk, v závode, kde ma posielajú robiť, mi odmietli dať stravu a odkázali mi, že mám nárok ale od brigády.sk. Tí tvrdia, že sú lízingová spoločnosť, že na to nemajú tak kde si mám lístky, alebo stravu pýtať?
Mgr. Zora Puškáčová pred 9 rokmi 3 mesiacmi
Stravovanie zamestnancov je ustanovené v § 152 ZP. Keďže je v zákone ustanovená povinnosť pre agentúru vytvoriť zamestnancom pracovné podmienky rovnako priaznivé ako u porovnateľných zamestnancov užívateľského zamestnávateľa a medzi pracovné podmienky patria aj podmienky stravovania (58 ods. 6 písm. h ZP), je agentúra povinná riešiť a zabezpečiť zamestnancom počas ich dočasného pridelenia k užívateľskému zamestnávateľovi aj podmienky stravovania.
V praxi sa to zvykne robiť najčastejšie tak, že agentúrnym zamestnancom poskytne stravu vo svojej "závodke" užívateľský zamestnávateľ (ten, u ktorého zamestnanci reálne pracujú) a ten si potom fakturuje náklady od agentúry.
Argument "sme lízingová spoločnosť, na to nemáme", určite neobstojí...
anonymMarián Pov. Bystrica pred 9 rokmi 7 mesiacmi
moja dcéra pracuje ako brigádnička v jednom obchodnom dome denne 5 hodín, bolo mi povedané, že brigádnici nemajú nárok na stravný lístok. je to pravda?
HN Poradňa pred 9 rokmi 7 mesiacmi
Čo hovorí Zákonník práce? Stravovanie zamestnancov rieši § 152.
(1) Zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti. Túto povinnosť nemá voči zamestnancom vyslaným na pracovnú cestu, s výnimkou zamestnancov vyslaných na pracovnú cestu, ktorí na svojom pravidelnom pracovisku odpracovali viac ako štyri hodiny. Povinnosť zamestnávateľa ustanovená v prvej vete sa nevzťahuje na zamestnancov pri výkone práce vo verejnom záujme v zahraničí.
(2) Zamestnávateľ zabezpečuje stravovanie podľa odseku 1 najmä poskytovaním jedného teplého hlavného jedla vrátane vhodného nápoja zamestnancovi v priebehu pracovnej zmeny vo vlastnom stravovacom zariadení, v stravovacom zariadení iného zamestnávateľa alebo zabezpečí stravovanie pre svojich zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, ak ich sprostredkuje u právnickej osoby alebo fyzickej osoby, ktorá má oprávnenie poskytovať stravovacie služby. Nárok na poskytnutie stravy má zamestnanec, ktorý v rámci pracovnej zmeny vykonáva prácu viac ako štyri hodiny. Ak pracovná zmena trvá viac ako 11 hodín, zamestnávateľ môže zabezpečiť poskytnutie ďalšieho teplého hlavného jedla.
(3) Zamestnávateľ prispieva na stravovanie podľa odseku 2 v sume najmenej 55 % ceny jedla, najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa osobitného predpisu. Okrem toho zamestnávateľ poskytuje príspevok podľa osobitného predpisu.
(5) Zamestnávateľ poskytne zamestnancovi finančný príspevok v sume uvedenej v odseku 3, len ak povinnosť zamestnávateľa zabezpečiť zamestnancom stravovanie vylučujú podmienky výkonu práce na pracovisku alebo ak zamestnávateľ nemôže zabezpečiť stravovanie podľa odseku 2, alebo ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom.
(6) Zamestnávateľ poskytne finančný príspevok na stravovanie podľa odseku 5 aj zamestnancovi pri výkone domáckej práce alebo telepráce, ak mu nezabezpečí stravovanie podľa odseku 2 alebo ak by stravovanie podľa odseku 2 bolo v rozpore s povahou vykonávanej domáckej práce alebo telepráce.
(7) Zamestnávateľ môže po prerokovaní so zástupcami zamestnancov
c) rozšíriť okruh fyzických osôb, ktorým zabezpečí stravovanie, a ktorým bude prispievať na stravovanie podľa odseku 3.
Ustanovenie týkajúce sa stravovania je predmetom 7. časti Zákonníka práce (§ 152), zatiaľ čo na dohody o prácach vykonávaných mimo pracovného pomeru sa vzťahujú ustanovenia 1. časti tohto zákona. Zo zákona teda nevyplýva povinnosť poskytovať zamestnancom pracujúcim na základe dohôd o prácach vykonávaných mimo pracovného pomeru stravovanie. To však neznamená, že takáto možnosť vôbec neexistuje. Zamestnávateľ môže podľa § 152 ods. 7 písm. c) Zákonníka práce po prerokovaní so zástupcami zamestnancov (odborová organizácia, zamestnanecká rada, zamestnanecký dôverník) rozšíriť okruh fyzických osôb, ktorým zabezpečí stravovanie, teda v danom prípade aj o zamestnancov pracujúcich na základe dohôd o prácach vykonávaných mimo pracovného pomeru.
anonymmm pred 9 rokmi 4 mesiacmi
a brigádnik nie je zamestnanec? Pokiaľ sa zamestnávateľ dobrovoľne rozhodne prispievať, je tento príspevok daňový výdavok? Myslím tým pri splnení všetkých podmienok ustanovených v Zákonníku práce, najviac do 55 % z c 3,60€?
anonymmmm pred 9 rokmi 4 mesiacmi
rada by som reagovala totiž na ustanovenia , kt. upravujú stravovanie v Zákonníku práce, nakoľko aj brigádnik je zamestnanec, tak isto je v pracovnoprávnom vzťahu - odvolávam sa na § 1 - ods. 5
Nárok na zabezpečenie stravovania podľa § 152 ZP má len zamestnanec v pracovnom pomere, ak splní podmienku odpracovania viac ako 4 hodiny denne v rámci pracovnej zmeny. Dohody predstavujú výkon práce mimo pracovného pomeru. Úprava práv a povinností z nich vyplývajúcich je v deviatej časti Zákonníka práce; v prípade, ak sa majú použiť ustanovenia ZP týkajúce sa zamestnancov v pracovnom pomere, je tam výslovne uvedený odkaz.